王孟震

王孟震（），字啓胤，别號筠蒼，山東淄川縣三台庄人。明朝政治人物，進士。

生平
萬曆二十二年甲午科举人，二十三年（1595年）乙未科進士，觀政都察院，以母丧归。服除，始謁選授行人。二十八年庚子典貴州鄉試，三十二年甲辰父丧归，三十五年丁未起補原職，奉命迎取福清相公（葉向高）入朝，役竣，擢浙江道監察御史。三十八年庚戌奉勅巡按遼東，未行而例轉。四十一年癸丑，授山西布政使司參議，分巡冀寧道，四十三年乙卯提調山西省鄉試。尋轉按察司副使，分守河東道。四十五年丁巳（1617）察處罷職，越數年天启三年癸亥（1623）起复補河南理問，旋陞工部營繕司主事。四年甲子（1624年）陞都水司員外郎，歷郎中，尋改光禄寺寺丞。五年乙丑（1625年）陞尚寳司卿，八月陞通政使司左通政。魏忠贤柄政，以黨附異類，竟削奪歸。天启七年，崇禎即位，复旧官。鐫一石章自號霞鄰主人，搆一別墅，約二三故舊效香山九老之社，刻觴政曰：勿談席外事，勿牽席外人，勿以禮相繩，勿以言相上，犯者罰以金谷酒數。尤善為小品歌曲，興至輒命家僮歌以侑酒，奮袖低昂，蹋足為節，不自知其拓落不偶也。

家族 
曾祖王经，祖王宗道，父王度，號方嶼，長垣縣丞贈左通政，母蘇氏，贈恭人。

元配賈氏，男六人：兆生、蕃生、福生、寅生、東生，俱邑庠生。又晚年育幼男。

參考文獻

M
淄川人
萬曆二十二年甲午科舉人
明朝行人司行人
明朝浙江道監察御史
明朝工部主事
明朝工部郎中
明朝光禄寺丞
明朝山西布政使司參議
明朝山西按察司副使
明朝尚寶司卿
明朝通政使司通政
明朝都察院觀政